Medzinárodný park mieru Waterton Glacier

Medzinárodný park mieru Waterton Glacier je lokalita svetového prírodného dedičstva UNESCO, ktorá pozostáva z dvoch národných parkov na území Kanady a USA. 

Toto súvislé chránené územie má súhrnnú rozlohu 4 576 km² a rozprestiera sa na pomedzí kanadskej provincie Alberta a štátu USA Montana. Zahŕňa národné parky Glacier a Waterton Lakes.

 Popis 
Najvyššie časti chráneného územia siahajú do nadmorskej výšky cez 3 100 m. Spodná výšková hranica parkov je 972 m. Waterton-Glacier leží pozdĺž východného okraja Lewis Range Skalnatých hôr, ktoré sa príkro dvíhajú od západného okraja Veľkých planín. Krajina parkov je rozmanitá - od polo-púštnych prérií po horské ľadovce.

Z tunajšej fauny možno menovať napr. druhy vlk obyčajný, puma americká, medveď grizly, rosomák, medveď baribal či vydra severoamerická.

 Galéria 

 Iné projekty 

 Externé odkazy 
 Parks Canada
 U.S. Nationals Parks
 WATERTON-GLACIER INTERNATIONAL PEACE PARK, UNITED STATES OF AMERICA & CANADA 

 Zdroj 

Kategória:Národné parky v USA
Kategória:Národné parky v Kanade
Kategória:Lokality Svetového dedičstva v USA
Kategória:Lokality Svetového dedičstva v Kanade
Kategória:Chránené územia v Alberte
Kategória:Geografia Montany